EELNÕU

**NARVA LINNAVALITSUS**

**MÄÄRUS**

**Narva Linnavalitsuse 10.09.2014 määruse nr 28 „Sotsiaalteenuste maksumuse piirmäärade kinnitamine“ muutmine**

Määrus kehtestatakse kohaliku omavalitsuse korralduse seaduse § 30 lõike 1 punkti 2, sotsiaalhoolekande seaduse § 126 lõike 4, Narva Linnavolikogu 14.08.2014 määruse nr 15 „Riigi rahastatava lapsehoiuteenuse rahaliste vahendite ülejäägi kasutamise kord“ § 3 lõike 3 ning haldusmenetluse seaduse § 68 lõike 2 alusel.

§ 1. Teha Narva Linnavalitsuse 10.09.2014 määruses nr 28 „Sotsiaalteenuste maksumuse piirmäärade kinnitamine“ (edaspidi *määrus*) järgmised muudatused:

1) Määruse § 1 lõiget 7 muudetakse ja sõnastatakse järgmiselt:

„invatransporditeenuse osutamine haridus-, ravi- või rehabilitatsiooniasutusse – 6000,00 eurot aastas“.

§ 2. Määrus jõustub seadusega sätestatud korras ja määrust rakendatakse alates 01.07.2015.a.

Eduard East Ants Liimets

Linnapea Linnasekretär

**Õiend**

***Narva Linnavalitsuse määruse „Narva Linnavalitsuse 10.09.2014 määruse nr 28***

***„Sotsiaalteenuste maksumuse piirmäärade kinnitamine“ muutmine“ eelnõu juurde***

Narva Linnavolikogu 14.08.2014 määruse nr 15 „Riigi rahastatava lapsehoiuteenuse rahaliste vahendite ülejäägi kasutamise kord“ § 3 lõike 1 kohaselt võib riigi rahastatavaks lapsehoiuteenuseks eraldatud vahendite ülejääki kasutada raske või sügava puudega laste või nende perekondadega seotud sotsiaalteenuste kinnimaksmiseks, sealhulgas haridus-, ravi- või rehabilitatsiooniasutusse invatransporditeenuse kinnimaksmiseks. Sama määruse § 3 lõike 3 kohaselt sotsiaalteenuste maksumuse piirmäära kinnitab Narva Linnavalitsus.

Kehtiva määruse kohaselt on haridus-, ravi- või rehabilitatsiooniasutusse invatransporditeenuse osutamise piirmäär 2000,00 eurot aastas. Aga seoses tegeliku vajadusega tasuda invatransporditeenuse osutamist haridusasutusse teeb Narva linna Sotsiaalabiamet ettepaneku suurendada haridus-, ravi- või rehabilitatsiooniasutusse invatransporditeenuse osutamise piirmäära kuni 6000,00 eurot aastas. Iga-aastaselt laste arv suurendatakse.

Põhikooli- ja gümnaasiumiseaduse § 49 lõike 3 kohaselt kui elukohajärgses koolis ei ole võimalik korraldada õpet tulenevalt õpilase hariduslikust erivajadusest, on õpilase elukohajärgne linn kohustatud koostöös teiste koolide ja kooli pidajatega tagama õpilasele hariduse omandamise võimalused nõustamiskomisjoni soovituste kohaselt. Kui õpilane asub nõustamiskomisjoni soovitusel õppima väljaspool elukohajärgse linna haldusterritooriumi asuvasse kooli, on elukohajärgne linn kohustatud korraldama transpordi või hüvitama õpilase sõidukulud.

Eeltoodu alusel taotleb Narva linna Sotsiaalabiamet Narva Linnavalitsuse 10.09.2014 määruse nr 28 „Sotsiaalteenuste maksumuse piirmäärade kinnitamine“ muutmist.

Galina Vologdina

direktor

A. Ivanov

peaspetsialist